el el el el el el el el el el el el el el el el el el en el el el el el el el el el el el el el el el el el el el el en el el en el el el ko hu el el el el en el el el nb pt hbs_lat el en el el el el el el el el el el el el el el en el el el el el el el el el el el el el el el el el el el el el el el en el en el el en en el el el el el en el el el el el el el el el el el el el el el el el el
Οι Βρετανικές Παρθένοι Νήσοι (αγγλικά: British Virgin Islands) είναι Βρετανικό Υπερπόντιο Έδαφος στην Καραϊβική Θάλασσα, με καθεστώς αυτονομίας από το 1967. Βρίσκονται ανατολικά του Πουέρτο Ρίκο και των Αμερικανικών Παρθένων Νήσων και βορειοδυτικά της Ανγκουίλας. Τα νησιά είναι γεωγραφικά μέρος του αρχιπελάγους των Παρθένων Νήσων και ανήκουν στις Υπήνεμες Νήσους των Μικρών Αντιλλών και είναι μέρος των Δυτικών Ινδιών. Έχουν έκταση 151 τ.χλμ. και πληθυσμό 28.054[1] κατοίκους, σύμφωνα με την απογραφή του 2010 (κατατάσσεται 225η στον κόσμο). Οι Βρετανικές Παρθένοι Νήσοι αποτελούνται από τα νησιά Τορτόλα, Βίρτζιν Γκόρντα, Ανεγκάντα και Τζοστ Φαν Ντάικ, μαζί με περισσότερα από 50 άλλα μικρότερα νησιά και ορμίσκους.[3] Περίπου 16 από τα νησιά κατοικούνται.[2] Η πρωτεύουσα, Ρόουντ Τάουν, βρίσκεται στην Τορτόλα, το μεγαλύτερο νησί, με μήκος περίπου 20 χλμ. και πλάτος 5 χλμ. Από το 2002 οι κάτοικοι των Βρετανικών Παρθένων Νήσων είναι επίσης Βρετανοί πολίτες.
Εθνικός ύμνος: God Save the King
Ηνωμένο Βασίλειο ! Ηνωμένο Βασίλειο
Τα ερείπια της εκκλησίας του Αγίου Φιλίππου στην Τορτόλα, ένα από τα σημαντικότερα ιστορικά ερείπια στην περιοχή.
Πιστεύεται ότι οι Παρθένοι Νήσοι κατοικήθηκαν για πρώτη φορά από Αραουάκους από τη Νότια Αμερική γύρω στο 100 π.Χ.-200 μ.Χ., αν και υπάρχουν κάποιες ενδείξεις για την παρουσία ιθαγενών πληθυσμών στα νησιά από το 1500 π.Χ.[7][3][8] Οι Αραουάκοι κατοικούσαν στα νησιά μέχρι τον 15ο αιώνα, όταν εκτοπίστηκαν από τους πιο επιθετικούς Καραΐβους, μια φυλή από τα νησιά των Μικρών Αντιλλών.
Ο Χριστόφορος Κολόμβος, το 1493, ήταν ο πρώτος ευρωπαίος που έφτασε στα νησιά στο δεύτερο ταξίδι του στην Αμερική, ο οποίος έδωσε στα νησιά το σύγχρονο όνομά τους.[3]
Η Ισπανική αυτοκρατορία διεκδίκησε τα νησιά μετά την ανακάλυψή τους στις αρχές του 16ου αιώνα, αλλά ποτέ δεν εγκαταστάθηκε μόνιμος πληθυσμός, και τα επόμενα χρόνια Άγγλοι, Ολλανδοί, Γάλλοι, Ισπανοί και Δανοί διεκδικούσαν την περιοχή, η οποία έγινε ένα διαβόητο στέκι πειρατών.[3] Δεν υπάρχει καμία καταγραφή οποιουδήποτε Αμερικανικού ιθαγενούς πληθυσμού στα Βρετανικά Παρθένα νησιά κατά τη διάρκεια αυτής της περιόδου, πιστεύεται ότι είτε κατέφυγαν σε ασφαλέστερα νησιά είτε σκοτώθηκαν.[3]
Το 1648 οι Ολλανδοί εγκαθίδρυσαν έναν μόνιμο οικισμό στο νησί Τορτόλα,[3] συχνά συγκρούονταν με τους Ισπανούς που έδρευαν στο κοντινό Πουέρτο Ρίκο. Το 1672, οι Άγγλοι κατέλαβαν την Τορτόλα από τους Ολλανδούς και ακολούθησε η αγγλική κατοχή της Ανεγκάντα και της Βίρτζιν Γκόρντα το 1680.[9] Εν τω μεταξύ, κατά την περίοδο 1672–1733, οι Δανοί απέκτησαν τον έλεγχο των γειτονικών νησιών του Αγίου Θωμά, του Αγίου Ιωάννη και του Σαιντ Κρουά (δηλαδή των σύγχρονων Αμερικανικών Παρθένων Νήσων).
Τα βρετανικά νησιά θεωρήθηκαν κυρίως στρατηγική κατοχή. Οι Βρετανοί εισήγαγαν το ζαχαροκάλαμο που επρόκειτο να γίνει η κύρια καλλιέργεια και πηγή εξωτερικού εμπορίου, και μεγάλος αριθμός σκλάβων μεταφέρθηκαν αναγκαστικά από την Αφρική για να εργαστούν στις φυτείες ζαχαροκάλαμου.[3] Τα νησιά άκμασαν οικονομικά μέχρι τα μέσα του 19ου αιώνα, όταν ένας συνδυασμός της κατάργησης της δουλείας στη Βρετανική Αυτοκρατορία το 1834, μια σειρά καταστροφικών τυφώνων και η ανάπτυξη της καλλιέργειας ζαχαρότευτλων στην Ευρώπη και τις Ηνωμένες Πολιτείες[10] μείωσε σημαντικά την παραγωγή ζαχαροκάλαμου και οδήγησε σε μια περίοδο οικονομικής παρακμής.[3]
Το 1917, οι Ηνωμένες Πολιτείες αγόρασαν τις Δανικές Παρθένους Νήσους έναντι 25 εκατομμυρίων δολαρίων ΗΠΑ, μετονομάζοντάς τις σε Αμερικανικές Παρθένους Νήσους. Οι οικονομικοί δεσμοί με τα νησιά των ΗΠΑ ώθησαν τις Βρετανικές Παρθένες Νήσους να υιοθετήσουν το δολάριο ΗΠΑ ως νόμισμά τους το 1959.[4]
Οι Βρετανικές Παρθένοι Νήσοι διοικήθηκαν διαφορετικά ως μέρος των Βρετανικών Υπήνεμων Νήσων ή με τον Άγιο Χριστόφορο και Νέβις, με έναν διαχειριστή που εκπροσωπούσε τη βρετανική κυβέρνηση στα νησιά.[3] Τα νησιά απέκτησαν καθεστώς ξεχωριστής αποικίας το 1960 και έγιναν αυτόνομα το 1967 με τη νέα θέση Υπουργού σε αυτά.[3] Από τη δεκαετία του 1960, τα νησιά έχουν διαφοροποιηθεί από την παραδοσιακά γεωργική οικονομία τους προς τον τουρισμό και τις χρηματοοικονομικές υπηρεσίες, καθιστώντας τα μια από τις πλουσιότερες περιοχές της Καραϊβικής.[3] Το σύνταγμα των νησιών τροποποιήθηκε το 1977, το 2004 και το 2007, δίνοντάς τους μεγαλύτερη τοπική αυτονομία.[3]
Το 2017 ο τυφώνας Ίρμα έπληξε τα νησιά, προκαλώντας τέσσερις θανάτους και τεράστιες ζημιές.[11]
Στις 19 Ιουνίου 2007 τέθηκε σε ισχύ νέο Σύνταγμα (το προηγούμενο ήταν το 1977) και θεσμοθετήθηκε το αξίωμα του Πρωθυπουργού στη θέση του μέχρι τότε επικεφαλής υπουργού. Από τις 29 Ιανουαρίου 2021 Κυβερνήτης είναι ο Τζον Ράνκιν, με Αντικυβερνήτη τον Ντέιβιντ Άρτσερ. Πρωθυπουργός από το 2022 είναι ο Νατάλιο Γουίτλι.
Κύριο λήμμα: Εκλογές στις Βρετανικές Παρθένους Νήσους
Στις εκλογές του 2015, που διεξήχθησαν στις 8 Ιουνίου, το Εθνικό Δημοκρατικό Κόμμα κέρδισε σαρωτική νίκη.[12][13] Στις προηγούμενες εκλογές, που διεξήχθησαν στις 7 Νοεμβρίου 2011, το αντιπολιτευόμενο Εθνικό Δημοκρατικό Κόμμα του Ορλάντο Σμιθ κέρδισε νίκη με 9 έδρες επί του Κόμματος των Παρθένων Νήσων (VIP), του Πρωθυπουργού Ραλφ Ο' Νιλ, που έμεινε στις 4 έδρες επί συνόλου 13 που αποφασίστηκαν στην ψηφοφορία.[14]
Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2020 τα 79,2 χρόνια (77,7 χρόνια οι άνδρες και 80,8 οι γυναίκες).[2]
↑ 1,0 1,1 Απογραφή 2010
↑ 2,0 2,1 2,2 2,3 Βρετανικές Παρθένοι Νήσοι Αρχειοθετήθηκε 2016-02-13 στο Wayback Machine. CIA World Factbook
↑ 3,00 3,01 3,02 3,03 3,04 3,05 3,06 3,07 3,08 3,09 3,10 3,11 3,12 «Encyclopedia Britannica - BVI». Ανακτήθηκε στις 13 Ιουλίου 2019.
↑ 4,0 4,1 4,2 «CIA World Factbook- British Virgin Islands». Αρχειοθετήθηκε από το πρωτότυπο στις 13 Φεβρουαρίου 2016. Ανακτήθηκε στις 13 Ιουλίου 2019.
↑ 5,0 5,1 Moll, Peter (2016-12-15). «Victorian news mined for VI history». BVI Beacon.
↑ «About the Territory». Government of the Virgin Islands. Ανακτήθηκε στις 31 Μαρτίου 2015.
↑ Wilson, Samuel M. ed. The Indigenous People of the Caribbean. Gainesville: University Press of Florida, 1997. (ISBN 0-8130-1692-4)
↑ «Government of the Virgin Islands - Our History». Ανακτήθηκε στις 13 Ιουλίου 2019.
↑ Meditz, Sandra· Hanratty, Dennis (1987). «British Virgin Islands, Anguilla and Montserrat». countrystudies.us. Washington: GPO for the Library of Congress,. Ανακτήθηκε στις 23 Μαρτίου 2020.
↑ In the United Kingdom, a major market for sugar from the Territory, the Sugar Duties Act 1846 also created a considerable downward effect on the price of Caribbean sugar cane.
↑ Eliza Mackintosh and Donie O'Sullivan (12 Σεπτεμβρίου 2017). «Don't forget about us: Irma's desperate Caribbean survivors». CNN.
↑ «BREAKING NEWS: NDP Will Remain In Gov't». BVI Platinum. 8 Ιουνίου 2015. Αρχειοθετήθηκε από το πρωτότυπο στις 11 Ιουνίου 2015. Ανακτήθηκε στις 23 Ιουνίου 2015.
↑ «NDP secures landslide victory at the polls (official)». 9 Ιουνίου 2015. Αρχειοθετήθηκε από το πρωτότυπο στις 13 Ιουνίου 2015. Ανακτήθηκε στις 23 Ιουνίου 2015.
↑ «Loud celebration begins in Road Town!». Virgin Islands News Online. Ανακτήθηκε στις 8 Νοεμβρίου 2011.